La regulació de la cinematografia i l'audiovisual la constitueixen actualment nombroses disposicions, algunes parcialment derogades, que tracten de manera separada cadascun dels aspectes d'aquesta matèria.
Per això, és convenient de procedir a refondre la regulació vigent en un únic text per tal de facilitar-ne el compliment i millorar la seguretat jurídica.
A més, aquest Decret actualitza la regulació continguda a les disposicions refoses per tal d'adequar-la, d'una banda, a l'evolució del sector cinematogràfic i a la incorporació de noves tecnologies, i d'una altra, a la doctrina del Tribunal Constitucional, que, en les sentències que han resolt els nombrosos conflictes de competència que hi ha hagut en aquesta matèria entre l'Estat i la Generalitat de Catalunya ha anat perfilant l'abast de les competències que els corresponen.
De conformitat amb la Llei de l'Estat 17/1994, de 8 de juny, de protecció i foment de la cinematografia; d'acord amb el dictamen de la Comissió Jurídica Assessora; a proposta del conseller de Cultura i d'acord amb el Govern,
1.1 S'han d'inscriure al Registre d'empreses audiovisuals de Catalunya, adscrit al Departament de Cultura, les empreses domiciliades a Catalunya que es dediquen a les activitats següents:
a) Producció d'obres audiovisuals.
b) Distribució d'obres audiovisuals.
c) Exhibició d'obres cinematogràfiques.
d) Doblatge d'obres audiovisuals.
f) Empreses de serveis tècnics auxiliars.
En cas que la titular de l'empresa sigui una persona jurídica, ha de figurar expressament en els seus estatuts, com a objecte mercantil propi de l'empresa, alguna de les activitats anteriorment enumerades.
1.2 També s'han d'inscriure en el Registre els titulars de sales d'exhibició cinematogràfica que no tinguin la condició d'empresaris.
1.3 Als efectes d'aquest Decret es consideren obres audiovisuals les creacions expressades mitjançant una sèrie d'imatges associades, amb o sense sonorització incorporada i amb independència del seu suport material, que estiguin destinades a ser projectades en sales d'exhibició cinematogràfica o a ser comercialitzades mitjançant la distribució de còpies.
Es consideren obres cinematogràfiques les obres audiovisuals destinades inicialment a ser projectades en sales d'exhibició cinematogràfica.
El Registre s'organitza en les seccions següents:
a) Secció d'Empreses de Producció.
b) Secció d'Empreses de Distribució.
d) Secció d'Empreses de Doblatge.
e) Secció d'Empreses d'Exportació.
f) Secció d'Empreses Auxiliars.
3.1 La sol·licitud d'inscripció en el Registre es fa mitjançant instància acompanyada amb la documentació que s'indica en el model normalitzat que facilita el Departament de Cultura.
3.2 L'encarregat del Registre comprova la documentació i les dades aportades i, en cas de ser incompletes, requereix l'interessat perquè les completi.
Aquest requeriment interromp el termini d'inscripció que preveu l'apartat 3.
3.3 La inscripció ha de ser acordada pel director general del Departament de Cultura competent per raó de la matèria.
El termini per resoldre i notificar la resolució és de tres mesos.
La falta de resolució expressa produeix efectes estimatoris.
3.4 Un cop realitzada la inscripció, s'ha de lliurar a l'interessat un document acreditatiu.
La inscripció es cancel·la si ho demana l'interessat.
També es cancel·la, prèvia audiència a l'interessat, en el cas que el Departament de Cultura no tingui coneixement de la continuïtat de l'activitat de l'empresa durant un període de cinc anys.
5.1 La inscripció ha de contenir les dades que permetin la identificació de la empresa i del seu titular, de l'activitat que realitza i de les persones que en tenen encomanada la gestió i administració.
La inscripció d'exhibidors cinematogràfics que no són empresaris ha de contenir les dades que permetin la seva identificació.
5.2 Qualsevol modificació de les dades inscrites ha de ser comunicada al Registre per l'interessat en el termini d'un mes des que es produeix el fet o acte que motiva la modificació.
La comunicació s'ha de fer per escrit i s'hi ha d'adjuntar la documentació justificativa de la modificació a inscriure.
Les modificacions només produeixen efectes davant l'Administració de la Generalitat des de la seva comunicació.
6.1 Les empreses descrites a l'article 1 només poden obtenir crèdits o subvencions de l'Administració de la Generalitat si estan inscrites en el Registre i li han comunicat, si s'escau, la modificació de les dades inscrites.
6.2 Les inscripcions, modificacions i cancel·lacions es comuniquen al Registre estatal d'empreses cinematogràfiques i audiovisuals.
Coproducció internacional d'obres cinematogràfiques.
7.1 Correspon al Departament de Cultura l'aplicació, respecte de les empreses productores domiciliades a Catalunya, de la normativa i dels convenis internacionals sobre realització d'obres cinematogràfiques en règim de coproducció.
7.2 Amb caràcter previ a la realització d'obres cinematogràfiques en règim de coproducció internacional per a les quals es vulgui obtenir la nacionalitat espanyola, les empreses productores han de sol·licitar al director general del Departament de Cultura competent per raó de la matèria l'aprovació del projecte.
Amb la sol·licitud s'ha d'adjuntar la documentació que s'indica en el model normalitzat que facilita el Departament de Cultura.
7.3 La resolució sobre l'aprovació del projecte de coproducció s'ha de dictar i notificar en el termini quatre mesos.
7.4 La resolució aprovatòria del projecte implica la concessió provisional de la nacionalitat espanyola de la pel·lícula.
8.1 Correspon al Departament de Cultura l'atorgament del certificat de nacionalitat espanyola a les obres audiovisuals produïdes per empreses amb domicili social a Catalunya i a les coproduïdes per aquestes empreses i productores no espanyoles que compleixin els requisits establerts per la normativa estatal.
També correspon al Departament de Cultura l'atorgament del certificat de nacionalitat espanyola a les obres audiovisuals coproduïdes per empreses domiciliades a Catalunya i empreses de la resta de l'Estat espanyol, sempre que l'aportació de l'empresa o empreses catalanes sigui superior a la de les empreses espanyoles de fora de Catalunya.
8.2 La sol·licitud del certificat de nacionalitat espanyola l'ha de fer l'empresa productora de l'obra audiovisual mitjançant instància en model normalitzat que facilita el Departament de Cultura, al qual s'ha d'adjuntar la documentació que s'hi indica.
8.3 En el cas d'obres realitzades en règim de coproducció internacional, el projecte de les quals hagi estat aprovat d'acord amb l'establert a l'article 7, se'ls reconeix la nacionalitat espanyola un cop s'acredita que la pel·lícula s'adequa al projecte aprovat.
8.4 El certificat és atorgat pel director general del Departament de Cultura competent per raó de la matèria.
L'atorgament s'ha d'acordar i notificar en el termini de dos mesos.
Actuacions prèvies a l'explotació d'obres audiovisuals
9.1 Excepte en els supòsits a què fa referència l'apartat 2, per poder procedir a l'exhibició, comercialització o promoció d'una obra audiovisual dins del territori de Catalunya cal haver obtingut del Departament de Cultura la qualificació de l'obra per grups d'edat, d'acord amb la classificació establerta per la normativa estatal.
9.2 Les empreses domiciliades fora de Catalunya que siguin titulars dels drets d'explotació d'una obra audiovisual no necessiten obtenir la qualificació de l'obra pel Departament de Cultura si ja l'han obtinguda d'un altre organisme estatal o autonòmic competent.
10.1 Les empreses titulars dels drets d'explotació d'obres audiovisuals han de sol·licitar la seva qualificació per edats al director general del Departament de Cultura competent per raó de la matèria.
La sol·licitud ha d'indicar la qualificació que es proposa i ha d'adjuntar la documentació que s'indica en el model normalitzat que facilita el Departament de Cultura.
10.2 Els documents que estiguin redactats en una llengua no oficial a Catalunya s'han de presentar acompanyats de la corresponent traducció.
En el cas del contracte d'explotació o declaració de drets formalitzada en document públic, la traducció ha d'estar feta per un traductor jurat.
10.3 La resolució del director general sobre la qualificació de les obres audiovisuals s'ha de dictar i notificar en el termini de dos mesos des de la presentació de la sol·licitud i la documentació completa.
La falta de resolució expressa produeix efectes estimatoris de la qualificació proposada pel sol·licitant.
10.4 En cas que el Departament de Cultura consideri que l'obra presentada ha de destinar-se a l'exhibició en sales X, ha de trametre l'expedient a l'Administració de l'Estat per a la seva resolució.
La tramesa s'ha de comunicar al sol·licitant.
En aquest cas, el termini per resoldre i el sentit del silenci es regeixen per la normativa estatal.
11.1 La qualificació d'una obra audiovisual ha de constar a tota la publicitat que se'n faci per qualsevol mitjà.
11.2 En el cas d'obres destinades a la seva exhibició en sales cinematogràfiques, cada còpia que es distribueixi ha d'anar acompanyada d'un certificat de qualificació.
El Departament de Cultura lliura a l'empresa distribuïdora un certificat de qualificació per cada còpia que es distribueix.
En cas que la pel·lícula s'hagi qualificat a instància del productor, el distribuïdor ha de sol·licitar els certificats que han d'acompanyar cada còpia.
11.3 En el cas d'obres audiovisuals destinades a la comercialització o difusió no cinematogràfica, cal fer constar en cada còpia i en l'estoig, de manera ben visible, el número de resolució, el títol de l'obra, la qualificació per grups d'edat, la durada, l'empresa distribuïdora, i l'autoritat que hagi aprovat la qualificació.
Les empreses a les quals s'hagi lliurat el corresponent certificat de qualificació han de comunicar al Departament de Cultura, en els mesos de juliol i gener, el número de còpies de cada obra que s'hagin comercialitzat durant el semestre immediatament anterior.
Concurrència de valors artístics o culturals
12.1 Correspon al Departament de Cultura apreciar la concurrència de valors artístics o culturals i l'especial interès cinematogràfic en les obres cinematogràfiques realitzades per empreses productores domiciliades a Catalunya als efectes previstos a la normativa estatal.
12.2 L'apreciació de valors artístics o culturals o d'especial interès cinematogràfic es fa a sol·licitud de l'interessat, la qual s'ha de presentar juntament amb la sol·licitud de qualificació prevista a l'article 10.
Sales d'exhibició cinematogràfica
Les disposicions contingudes en aquest capítol s'apliquen a les sales d'exhibició cinematogràfica i també als recintes que no tenen aquesta condició en els quals es realitza, amb caràcter permanent o de temporada, l'exhibició de pel·lícules cinematogràfiques i es cobra un preu o contraprestació per l'assistència del públic a l'exhibició.
Publicitat de la qualificació del programa
14.1 Les sales d'exhibició cinematogràfica han d'exposar, en un lloc que permeti el seu coneixement a l'espectador abans d'adquirir els bitllets d'entrada, la qualificació per edats de les obres audiovisuals que formen part del programa de cada sessió.
14.2 Els certificats de qualificació per edats han de romandre en el local mateix d'exhibició i han de ser presentats als inspectors del Departament de Cultura si aquests els demanen.
Sistemes d'expedició de bitlletatge
15.1 Els exhibidors cinematogràfics poden utilitzar els sistemes d'expedició de bitlletatge manual o informàtic.
15.2 En les sales que utilitzen el sistema manual, els bitllets d'entrada s'han de vendre en taquilles instal·lades a la sala i han de ser expedits per ordre de numeració correlatiu per a cada classe de bitllet.
15.3 Poden utilitzar el sistema informàtic els exhibidors que disposen dels mitjans necessaris per expedir els bitllets d'entrada en les taquilles instal·lades en les sales d'exhibició o en els punts o xarxes de venda autoritzats pel Departament de Cultura i que utilitzen un sistema informàtic que hagi estat autoritzat pel Departament de Cultura.
És necessari que per a l'autorització del sistema compleixi els requisits tècnics que es determinen a l'annex 1.
Les autoritzacions previstes en el paràgraf anterior són atorgades pel director general competent per raó de la matèria i han de ser acordades i notificades en el termini de dos mesos.
15.4 Les sales que utilitzen el sistema informàtic de bitlletatge han de disposar de bitllets d'entrada del sistema manual per al cas que no puguin ser expedits bitllets pel sistema informàtic.
Contingut dels bitllets d'entrada
16.1 Els bitllets d'entrada a les sales d'exhibició cinematogràfica que utilitzen el sistema manual han de contenir les dades següents:
b) Denominació del municipi on s'ubica la sala.
16.2 Els bitllets d'entrada expedits per mitjans informàtics han de contenir les dades indicades a l'apartat 1 i, a més, les següents:
17.1 Els bitllets han de tenir dues parts, l'una destinada a l'espectador i l'altra reservada al control.
17.2 La part dels bitllets reservada al control ha de ser separada en el moment que l'espectador és admès a la sala d'exhibició i ha de ser dipositada en un recipient especialment destinat a aquest ús, que ha de romandre tancat i ha de contenir només els bitllets del dia en curs.
Les parts dels bitllets destinades a control s'han de conservar, classificades per dies d'exhibició, durant un període de 3 mesos a disposició dels inspectors del Departament de Cultura.
17.3 La part dels bitllets reservada a l'espectador ha de ser conservada fins a la sortida de la sala d'exhibició i ha de ser presentada als inspectors del Departament de Cultura si aquests la demanen.
Declaració setmanal de les sales d'exhibició cinematogràfica
18.1 Els titulars de sales d'exhibició cinematogràfica situades en el territori de Catalunya han de lliurar al Departament de Cultura una declaració setmanal de l'activitat realitzada per cada sala d'exhibició.
Les declaracions han de lliurar-se al Departament de Cultura, en el termini de 10 dies des de la finalització de la setmana corresponent.
En la mesura que els mitjans tècnics disponibles ho permetin i que quedi garantida l'autenticitat i la procedència de les declaracions, el Departament de Cultura pot acceptar la transmissió de les declaracions setmanals mitjançant suports, medis i aplicacions informàtics, electrònics i telemàtics.
18.2 Les sales amb sistema de bitlletatge manual han de lliurar la declaració setmanal en el model normalitzat que es publica a l'annex 2.
El Departament de Cultura pot autoritzar el lliurament de les declaracions setmanals sense utilitzar els impresos del model normalitzat sempre que s'hi recullin totes les dades i l'estructura del model.
18.3 Mentre no s'hagi aprovat la transmissió per via electrònica d'acord amb el que preveu l'apartat 1, les sales amb sistema de bitlletatge informàtic poden lliurar la declaració setmanal en el format que facilita l'ordinador, en suport paper, sempre que contingui, almenys, les dades següents: nom del cinema, empresa, adreça i municipi, NIF/ CIF, sala, codi cinema, número de setmana, data i hora d'exhibició, títol de la pel·lícula, llargmetratge/curtmetratge, número d'expedient, versió i llengua.
18.4 Les entitats de gestió col·lectiva de drets de propietat intel·lectual sobre obres audiovisuals poden accedir als informes d'exhibició de pel·lícules per al compliment de les seves finalitats.
19.1 L'autorització per al funcionament de les sales X que hom pretengui establir en el territori de Catalunya és concedida pel Departament de Cultura.
19.2 Les sol·licituds d'autorització, que s'han de fer mitjançant instància en model normalitzat i s'hi ha d'adjuntar la documentació indicada en el model, són resoltes pel director general del Departament de Cultura competent per raó de la matèria.
La resolució s'ha de dictar i notificar en el termini de tres mesos.
19.3 Les classificacions de sales X s'han de fer constar d'ofici en el Registre d'empreses audiovisuals de Catalunya.
20.1 En el territori de Catalunya, correspon al Departament de Cultura el control del compliment de la normativa vigent sobre cinematografia i l'aplicació, en l'àmbit de les competències de la Generalitat, del règim sancionador previst a la normativa estatal.
20.2 Les funcions d'inspecció i la competència per a la incoació i la resolució d'expedients sancionadors es regeixen per l'establert en el Decret 105/1991, de 7 de maig, que regula la inspecció de la Direcció General de Promoció Cultural.
Els models normalitzats de sol·licituds previstos en aquest Decret han de ser aprovats pel conseller de Cultura.
—1 S'han d'inscriure d'ofici en el Registre d'empreses audiovisuals de Catalunya les empreses que en el moment de l'entrada en vigor d'aquest Decret constin inscrites en el Registre d'empreses cinematogràfiques o en el Registre d'empreses de material audiovisual, prèvia comprovació que continuen exercint les activitats que van motivar la seva inscripció i sol·licitud de la documentació que correspongui, si s'escau.
—2 Les sales d'exhibició cinematogràfica que en el moment de l'entrada en vigor d'aquest Decret disposen d'ordinadors instal·lats pel Ministeri d'Educació i Cultura dotats amb el programa "Gesta" poden facilitar les declaracions setmanals en el format que facilita l'ordinador, en suport paper, mentre mantinguin la utilització de l'esmentat programa.
Les declaracions han de contenir les dades a què fa referència l'apartat 3 de l'article 18.
En el moment que les sales deixin d'utilitzar el programa "Gesta", han d'acollir-se al sistema manual o al sistema informàtic en les condicions que preveu aquest Decret.
Decret 112/1982, de 5 de maig, de creació del Registre d'empreses cinematogràfiques de Catalunya i l'Ordre de 5.5.1982 que el desplega.
Decret 113/1982, de 5 de maig, sobre rodatge de pel·lícules cinematogràfiques i l'Ordre de 5.5.1982 que el desplega.
Decret 163/1982, de 10 de juny, que regula la quota de pantalla i de distribució cinematogràfica.
Decret 264/1982, de 26 de juliol, sobre regulació de bitllets d'entrada a les sales d'exhibició cinematogràfica.
Decret 261/1982, de 30 de juliol, pel qual es regula el visat de producció i difusió de material audiovisual i es crea el Registre d'empreses de material audiovisual de Catalunya.
Decret 321/1983, de 14 de juliol, sobre sales especials d'exhibició cinematogràfica.
Decret 495/1983, de 8 de novembre, sobre classificació de pel·lícules cinematogràfiques i material audiovisual i l'Ordre de 21.11.1983 que el desplega.
Ordre de 14.10.1986, per la qual es regula el nou sistema de bitlletatge a les sales d'exhibició cinematogràfica.
Decret 350/1986, de 18 de desembre, sobre la declaració setmanal de sales d'exhibició cinematogràfica.
Paràgraf primer de l'article 4 del Decret 105/1991, de 7 de maig, que regula la inspecció de la Direcció General de Promoció Cultural
Decret 194/1982, de 18 de juny, que regula la qualificació espectacles teatrals i artístics.
Ordre de 20 d'abril de 1982, que crea el Registre oficial de cineclubs de Catalunya.
Barcelona, 28 de setembre de 1999
Requisits dels sistemes de dades informatitzades de les sales d'exhibició cinematogràfica
Els fitxers que transmetin les sales o les empreses que actuïn de bústia per informar de la seva activitat d'exhibició de pel·lícules i recaptació han de complir els requisits que s'indiquen en aquest annex.
1.1 L'empresa que sigui la bústia de recepció que integri les dades de les sales d'exhibició és la que ha de transmetre els fitxers al Departament de Cultura.
1.2 Els exhibidors que no tinguin cap servei contractat amb una empresa que actuï com a central receptora de dades han d'acordar amb el Departament el procediment a emprar per a la transmissió de les dades.
1.3 El format de les dades que cal enviar és el que es descriu al punt 2 d'aquest annex.
1.4 El suport que s'ha d'utilitzar per a la tramesa dels fitxers és el que s'acordi amb la Direcció General de Promoció Cultural del Departament de Cultura.
2.1 La informació que enviï l'exhibidor o l'empresa que actuï com a bústia central ha d'estar integrada pels tipus de registres que s'especifiquen a continuació.
2.2 Aquests sis tipus de registres es poden trametre en sis fitxers independents o formant un sol fitxer.
2.3 El fitxer o fitxers generats s'han de designar com a xDGPC.jjj on x és el tipus de registre que conté el fitxer i jjj el dia en format julià.
En el cas de generar un sol fitxer, el nom es redueix a DGPC.jjj.
2.4 En els tipus de dades que s'indiquen a continuació, els indicadors que s'utilitzen corresponen a:
Capçalera informació del fitxer.
Conté informació per poder comprovar la recepció correcta de les dades.
Data inici del període transmès (DDMMAAAA)
Data final del període transmès (DDMMAAAA)
Sala d'exhibició cinematogràfica
Conté les dades sobre les sales d'exhibició a què pertanyen les dades.
Dades sobre cadascuna de les sessions de cada sala
Número de pel·lícules de la sessió
Número d'espectadors de la sessió
Indica si és dia de l'espectador
Pel·lícules per sessió de sala d'exhibició
Dades de les pel·lícules que formen part de cada sessió.
Pel·lícules per sala d'exhibició
Dades de les diferents pel·lícules que hagi projectat
Número de la còpia de la pel·lícula
Bitllets per sessió de sala d'exhibició
Dades dels tipus de bitllets venuts a cada sessió de cada sala.
(*) Segons codificació de la Direcció General de Promoció Cultural.
Reduït: tipus de reducció (jubilat, matinal...)